Diari Oficial de la Generalitat Valenciana


Sumari del DOGV 2246, del 15-04-1994 (1994/831134)

DECRET 61/1994, de 29 de març , del Govern Valencià, pel qual accepta la cessió gratuïta de la propietat del solar de 1.705 m2 que confronta amb l'av. Alfonso X el Sabio, c/ Vicente Sala Canellas, c/ Cura González i c/ Luis Vives, destinat a la construcció d'una agencia comarcal d'extensió agrària, realitzada per l'Ajuntament de Novelda.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/03/29/61/dof/vci/html**

### Dades del document

Número de DOGV
:   2246

Data del DOGV
:   15-04-1994

Secció del DOGV
:   DISPOSICIONS GENERALS

Número del document
:   1994/831134


Data del document
:   29-03-1994

Organisme emissor
:   Conselleria d'Economia i Hisenda

Tipus de document
:   Decret

DECRET 61/1994, de 29 de març, del Govern Valencià, pel qual accepta la cessió gratuïta de la propietat del solar de 1.705 m2 que confronta amb l'av. Alfonso X el Sabio, c/ Vicente Sala Cañellas, c/ Cura González i c/ Luis Vives, destinat a la construcció d'una agència comarcal d'extensió agrària, realitzada per l'Ajuntament de Novelda. [94/2241]  
L'Ajuntament de Novelda, en sessió plenària realitzada el dia 28 de juny de 1993, acordà la cessió gratuïta a la Generalitat Valenciana de la propietat del solar, de 1.705 m2 de superfície, que confronta amb l'av. Alfonso X el Sabio, c/ Vicente Sala Cañellas, c/ Cura González i c/ Luis Vives, propietat de l'ajuntament.  
La cessió es fa amb la finalitat determinant que s'hi contruesca una agència comarcal d'extensió agrària.  
A petició del conseller d'Agricultura, Pesca i Alimentació, s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 29 de març de 1994,  
DECRETE  
Article primer  
Acceptar la cessió gratuïta de la propietat, realitzada per l'Ajuntament de Novelda, del solar de 1.705 m2 que confronta: nord, c/ Luis Vives; sud, av. Alfonso X el Sabio; est, c/ Vicente Sala Cañellas, i oest, c/ Cura González.  
Aquesta finca es troba inscrita en el Registre de la Propietat de Novelda, tom 1.368, llibre 511, foli 001, finca 36.131.  
Article segon  
La cessió gratuïta efectuada per l'Ajuntament de Novelda es fa amb la condició de destinar l'immoble a agència comarcal d'extensió agrària.  
Article tercer  
El dret de propietat derivat de l'esmentada cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
Valencia, 29 de març de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI